बालको सीईओ बोले- सुरक्षित रहकर हमें अच्छा काम करते हुए आगे बढ़ना होगा
वेदांत समूह की कंपनी बालको के मुख्य कार्यकारी अधिकारी के पद पर विकास शर्मा ने सोमवार को अपना पदभार ग्रहण कर लिया। उन पर बालको के वर्तमान व्यावसायिक प्रदर्शन को बरकरार रखने, भविष्य की प्रगति का आधार तैयार करने, सतत विकास सुनिश्चित करने, कंपनी के कॉरपोरेट ब्रांड को मजबूत बनाने तथा बालको को एक बेहतरीन नियोक्ता एवं कार्य के बेहतरीन स्थान के तौर पर स्थापित करने जैसी महत्वपूर्ण जिम्मेदारियां होंगी।
बालको के मानव संसाधन प्रमुख मेजर कुमुद कुमार, एल्यूमिनियम व्यवसाय प्रमुख दीपक प्रसाद और ऊर्जा प्रमुख वेंकट रेड्डी सहित अनेक अधिकारियों ने शर्मा की अगवानी की। स्वागत की औपचारिकताओं से पूर्व शर्मा ने 1200 मेगावॉट विद्युत संयंत्र परिसर स्थित हनुमान मंदिर में पूजा-अर्चना की। शर्मा ने बालको परिवार के नाम अपने संदेश में कहा है कि हम सुरक्षा, एकजुटता और सत्यनिष्ठा को अपनी प्राथमिकता में रखकर कंधे से कंधा मिलाकर काम करते हुए बालको की उत्तरोत्तर प्रगति में योगदान दें। शर्मा को अनेक राष्ट्रीय एवं बहुराष्ट्रीय कंपनियों में 28 वर्षों से अधिक कार्य का अनुभव है। औद्योगिक जगत में उन्हें सकारात्मक परिणाम के प्रति कटिबद्ध विशेषज्ञ के रूप में जाना जाता है। उन्होंने अपने लंबे कैरियर में एचएमटी, प्रैक्सेयर, जेएसडब्ल्यू व एएमपी जैसी कंपनियों में महत्वपूर्ण पदों पर काम किया। इंजीनियरिंग कॉलेज, कोटा से मैकेनिकल इंजीनियर शर्मा ने वेदांत समूह की कंपनी हिंदुस्तान जिं़क लिमिटेड की चंदेरिया इकाई में लोकेशन हेड के तौर पर वर्ष 2012 में पदभार ग्रहण किया। उत्कृष्ट प्रदर्शन करते हुए वे मुख्य प्रचालन अधिकारी (स्मेल्टर) के पद पर पदोन्नत हुए। अपने कार्यकाल के दौरान शर्मा ने स्मेल्टर के प्रदर्शन को उत्कृष्ट बनाने व विभिन्न स्टेकहोल्डरों के साथ सौहार्द्रपूर्ण संबंध स्थापना में महत्वपूर्ण योगदान दिया। इंजीनियरिंग के साथ ही शर्मा ने सिक्किम मणिपाल विश्वविद्यालय से मार्केटिंग में एमबीए की उपाधि ली है।
सभी के सहयोग से नए कीर्तिमान हासिल करेंगे
नए सीईओ शर्मा ने अपने उद्बोधन में यह विश्वास जताया कि सभी के योगदान, सहयोग, परस्पर सामंजस्य एवं सौहार्द्र तथा सकारात्मक बदलाव के प्रति मानसिकता के साथ बालको परिवार आने वाले वर्षों में उत्पादन, उत्पादकता, गुणवत्ता, ग्राहक संतुष्टि आदि क्षेत्रों में नए कीर्तिमान स्थापित करेगा। शर्मा को साहित्य विधा में गहरी रुचि है। इसके साथ ही वे खेलकूद और सांस्कृतिक उत्थान के कार्यों में भी बहुत ही ज्यादा रुचि लेते हैं। शर्मा की धर्मप|ी अनिता शर्मा हैं। उनके सुपुत्र अविराग शर्मा हैं।
सुरक्षा, एकजुटता और सत्यनिष्ठा को दी प्राथमिकता, सभी कर्मचारियों से सहयोग की अपेक्षा की
hin_Deva hin_Deva hin_Deva hin_Deva hin_Deva hin_Deva